text: Se Video: Børnehave i Kolding hyrer vagtværn
  03 oktober 2014 kl. 05.39
  Et verbalt overfald har fået Børnehaven Mariekjær til at ansætte en
  vagt, der skal sørge for ro og orden.
  
  En vred far der hidsede sig op og overfusede personalet i en Kolding børnehave, udviklede sig til en ubehagelig situation og det fik børnehaven og kommunen til at hyre en vagt.
  Det er meget beklageligt at vi er kommet i den her situation, siger børnehaveleder Helle Sørensen til TV SYD.
  Men børnehavelederen ønsker ikke at udtale sig mere om den konkrete situation.
  Ifølge Børnechef i Kolding Kommune Merete Westergaard er beslutningen truffet efter nøje overvejelser og en helt usædvanlig situation.
  -Helt generelt anser jeg det at have en vagt i en institution som helt unødvendigt, siger Merete Westergaard.
  Ifølge lederen af børnehaven er der efter en uge med vagt igen kommet ro i børnehaven, og barnet til den far, der overfusede personalet, er nu flyttet til en anden børnehave.
  Se klippet med børnehaveleder Helle Sørensen
  Varighed 0:36
  